Sefwi Bodi

Sefwi Bodi anε tεmpʋʋgʋ bε Western North Region dinε bε Ghana la sʋ’ʋlim. Nimbanε bε sʋ’ʋlim la ni tita’am anε Sefwi nam. Yʋʋm tusa ayi nε piinε ayi nwadisa ayuobʋ (June 2012) la nii, Sefwi Bodi da lieb tempʋtita’ari tis district paal kanε ka ba da yͻ’ͻg la, Bodi (district). Bodi anε 60 km lεbid Sefwi Wiawso dinε an region la tempʋtita’ar la Ya-tuona baba. Bodi anε tembanε kε ka Ghana paamid diib la yinne. Dibanε ka ba mͻri ken tempʋbεda nwεnε Kumasi nε Accra la paam yitnε Sefwi Bodi. Nidib bεdigʋ mi’ Sefwi Bodi nε Bodi Senior High School dinε aan ba sakur yimmir sʋ’ʋlim kan ni la.

 Da’a diisim 
Sefwi Bodi anε dinε ka di da’ diisim yεla yuug hali ka kͻbiga pʋʋgin, nidib gaŋ pisnii (80%) tʋm kuob nε gʋ’ʋl tʋʋma. Zʋkanε k aba kuod pamm bε Sefwi Bodi anε koko ka di kε ka di an teŋkanε koko pamm bε Ghana. A mugusud biis k aba tʋm tʋʋmkanε gaadi ba paŋ Ghana sʋ’ʋlim banε kuod koko anε bʋnkanε ka nidib wʋsa nini mu’oe di yεla hali.

 malima 
Alluolue Festival an malʋŋ kpεŋ kanε k aba maani bε Sefwi Bodi ka nimbanε bε sʋ’ʋlim la ni maani tiend yεlbanε da naam kʋdʋmin. Malʋŋ la mͻr nidib kͻn’ͻb-kͻn’ͻb la’asid ka ba gban’ad temmaalʋg yεla ka maan nͻͻryinne nε zuod nε taaba. Malʋŋ la saŋa, ba εεnti kaanb saam ye ba kena di ka nu nε ba. Nidib la yεεdi ba malima fuud ka Na’anam mε la’asid taaba. Bʋnnwε’εda εεnti nwε’ k aba wa’ sʋ’ʋŋa.

 Nintitada banε yi ani 
Sampson Ahi onɛ an pɔlitis nwɛ'ɛd.

 Gbanvεεnsa